# Eesti Vabariik

Harju maakond

Kose vald

## KOSE VALLAVOLIKOGU OTSUS

**Kose 26. oktoober 2023 nr 212**

## Vallavara tasuta võõrandamine

Kose vallale kuulub Ford Transit 430L EF BUS, riikliku registreerimismärgiga 261AYN, tehasetähisega WF0DXXTTFD7C68324, esmase registreerimisega 2007, helesinist värvi, M2 kategooria sõiduk (edaspidi buss). Seoses töökohtade optimeerimisega kaob nimetatud bussi vajadus. Bussi ekspluatatsioonis hoidmisega kaasnevad vallale kulud (tehnoülevaatused, kindlustused, hooldused, remondid, sõidumeerikute korrashoid jms). Nimetatud bussi omandiõiguse saamiseks on avaldanud soovi Kaitseliidu Harju Maleva Kose Malevkond. Valla ja Kose Malevkonna koostöös on võimalik tulevikus kriisiolukorras bussi kasutada. Tulenevalt eeltoodust on põhjendatud bussi tasuta võõrandamine Kaitseliidu-le, mida kasutab Harju Maleva Kose Malevkond. Kose Vallavolikogu 20.06.2019 määruse nr 56 „Vallavara valitsemise kord“ (edaspidi määrus) § 15 lõike 1 kohaselt teeb määruses sätestamata küsimuses otsuse vallavolikogu. Aluseks võttes Kose Vallavolikogu 20.06.2019 määruse nr 56 „Vallavara valitsemise kord“ § 15 lg 1,

**KOSE VALLAVOLIKOGU**

**O T S U S T A B:**

1. Võõrandada tasuta Ford Transit 430L EF BUS, registreerimismärgiga 261AYN, tehasetähisega WF0DXXTTFD7C68324, esmase registreerimisega 2007, helesinist värvi Kaitseliidu-le.
2. Volitada punktis 1 nimetatud tehingut teostama ja vormistama Transpordiametis Kose vallavanemat Demis Voss-i.
3. Võõrandamisega seotud kulud kannab Kose vald.
4. Otsus jõustub teatavakstegemisest.
5. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kose Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

Merle Pussak

Kose Vallavolikogu esimees